Džonsono fotometrinės sistemos

Džonsono fotometrinės sistemos – plačiajuostė fotometrinė sistema: UBV sistema, ji yra papildyta 9 juostomis R, I, H, K, L, M, N ir Q raudonajame ir infraraudonajame spektro ruože su vidurinių bangų ilgiais 0,70, 0,88, 1,25, 1,6, 2,2, 3,5, 4.8, 10,4 ir 20 μm. Šią sistemą įvedė JAV astronomas H. Džonsonas 1959–1965 m. Ši sistema naudojama vėsių žvaigždžių klasifikacijai, temperatūros nustatymui, tarpžvaigždinės ekstinkcijos dėsnio tyrimui. Džonsono vidurjuostė fotometrinė sistema: 13 spalvų sistema, kurią 1967–1969 m. įvedė H. Džonsonas ir R. Mitčelas Arizonos universiteto observatorijoje. Šios sistemos vidurinių bangų ilgiai: 337, 354, 375, 403, 457, 518, 583, 636, 724, 800, 858, 983 ir 1108 nm, juostų pločiai siekia nuo 10 iki 68 nm.

Kategorija:Astrofizika